Fernando Alonso

Fernando Alonso Díaz (sündinud 29. juulil 1981 Oviedos) on hispaania Vormel 1 sõitja, kahekordne maailmameister.

 Vormel 1 
 2001: Minardi 

Fernando Alonso debüteeris Vormel 1 sarjas 2001. aasta Austraalia Grand Prix'l Minardis. Auto polnud kiire ega vastupidav. Sellegipoolest näitas Alonso head minekut, oma esimesel kvalifikatsioonisõidul edestas ta oma meeskonnakaaslast Tarso Marquesi koguni 2,6 sekundiga. Siiski saavutas Marques kaks 9. kohta, aga Alonso parimaks jäi 10. koht. Meeskondlikult oli Minardi viimane, 11. Septembris pakkus Benettoni (praegune Renault) juht Flavio Briatore Alonsole testisõitja kohta 2002. aastaks.

 2003–2006: Renault 

2003 sai Alonso Renault' teiseks numbriks Jarno Trulli kõrval, kuid tõusis kiiresti meeskonna esisõitjaks. Juba teisel MM-etapil Malaisia Grand Prix'l sai ta noorimaks Vormel 1 piloodiks, kes võitnud kvalifikatsiooni. Samal aastal sai ta kolmanda koha ja kordas seda järgmisel etapil Brasiilia Grand Prix'l. 5. etapil Hispaania Grand Prix'l tuli ta juba teiseks ja 13. etapil Ungari Grand Prix'l sai temast läbi aegade noorim etapivõitja. Hooaja lõpetas ta 6. kohal 55 punktiga. Trulli oli 33 punktiga 8., Renault meeskondadest 4.

2004 jäi Alonso hooaja algul Trulli varju, too võitis etapigi, aga hooaja teine pool Trullil ebaõnnestus ja Alonso saavutas 59 punktiga 4. koha, Trulli oli 46 punktiga 6. Meeskondlikult oli Renault 3. Trulli ja Briatore vahel tekkis tüli, mille tulemusena Trulli 2005. aastaks Toyotasse kolis. Teda asendas Giancarlo Fisichella.

2005. aasta esimese etapi Austraalias lõpetas Alonso kolmandana, sõites kiireima ringi. Fisichella seevastu võitis kvalifikatsiooni ja etapi, kuid see etapivõit jäi talle ka ainsaks hooajal. Alonso seevastu võitis 7 etappi. Ainus sõit, kus ta lõpetas väljaspool punktikohti, oli Ungaris, kus esitiiva lõhkumine esimeses kurvis jättis ta 11. kohale. Meistritiitli tagas ta 2 etappi enne hooaja lõppu, viimasel etapil kindlustati ka meeskondlik meistritiitel. Alonsost sai läbi aegade noorim Vormel 1 meister, olles 24 aastat ja 59 päeva vana. Varem oli rekord Emerson Fittipaldi käes.

2006 lõpetas Alonso 9 esimest etappi esimese või teisena. Oma kodurajal Hispaanias ta võitis, olles esimene hispaanlane, kes kodurajal võidutseb. Seevastu järgmisest 7 etapist võitis Schumacher 5 ja Alonso mitte ühtki. Enne Ungari-etappi oli nende kahe vahe 11 punkti. Mõlemad said Ungaris karistada ning startisid vastavalt 15. ja 11. kohalt. Alonso tõusis märgades oludes liidriks, kuid boksipeatuse ajal kehvasti kinnitatud ratas tuli alt ja hispaanlane lõpetas sõidu rehvibarjäärides. Kuid Schumachergi ei saanud punkte enne, kui Kubica diskvalifitseeriti. Sakslasele 1 punkt ning vahe 10 punkti. Türgi Grand Prix'l suutis Alonso Schumacheri kolmandal kohal hoida, lõpetades ise teisena. Edu kadus aga Itaalia Grand Prix'l, kus Schumacher võitis ja Alonso katkestas mõned ringid enne lõppu suitseva mootori tõttu. Hiina Grand Prix'l võitis Alonso kvalifikatsiooni ja sõitis kiireima ringi, kuid lõpetas ebaõnnestunud boksipeatuse tõttu Schumacheri järel teisena. Jaapani Grand Prix' eel olid nende punktid võrdsed. Siis oli aga aeg ebaõnne taluda Schumacheril, kelle Ferrari mootor vastu ei pidanud. Alonso võitis ning saavutas teise kohaga Brasiilias teise järjestikuse meistritiitli ja ühtlasi meeskondliku tiitli vaid 5-punktilise eduga Ferrari ees.

 2007: McLaren 

2007 liikus Alonso McLarenisse, kus tema paariline oli uustulnukas Lewis Hamilton. Pärast Ungari GP-d aga hakkasid tema suhted meeskonnaga halvenema, sest meeskond keskendus rohkem Hamiltonile. 13. septembril tuli pommuudis: McLarenile määrati 100 miljoni dollari suurune rahatrahv. McLaren jäi süüdi spiooniskandaalis, kus Ferrari ja McLareni töötaja vahetasid andmeid. Hooaja lõpul McLareni meeskondlikud punktid tühistati. Hooaja viimase, Brasiilia etapil võttis Kimi Räikkönen, kogudes 109 silma, ja tuli sellega maailmameistriks. 108 silma peale jäid nii Alonso kui ka Hamilton ning kunagi varem ega hiljem pole esimese ja kolmanda koha vahe nii väike olnud.

 2008–2009: Renault 

2008. aastal sõitis Alonso taas Renault's, seekord koos Nelson Piquet juunioriga. Kunagisest võitjameeskonnast oli vähe järel, esimest korda suutis end poodiumile sõita alles Piquet 10. etapil. Hooaja lõpupoole lugu paranes ja Alonso võitis kaks etappi järjest, Singapuris ja Jaapanis. Hooaja viimase etapi teine koht Brasiilias tõstis ta isegi 61 punktiga 5. kohale. Piquet oli 19 punktiga 12. ja meeskond 4. Maailmameistriks tuli Hamilton, kes tõusis kõigi aegade noorimaks maailmameistriks (seni oli seda olnud Alonso).

2009. aastal oli olukord veelgi halvem. Alonso suutis Singapuris sõita 3. kohale, saades ühtlasi kiireima ringi, Ungaris võitis ta kvalifikatsiooni ja kokku jäi ta 26 punktiga alles 9. kohale. Piquet parimaks jäi 10. koht, mistõttu pärast 10 etappi vahetati ta välja Romain Grosjeani vastu, kes aga sõitis veelgi halvemini (parim koht 13.). Meeskondlikult jäädi 10 meeskonna seas 8. kohale, kusjuures Alonso oli toonud kõik meeskonna punktid.

 2010-2014: Ferrari 

2010. aastaks sai Alonso lepingu Ferrariga, kus tema kõrval sõitis Felipe Massa. Seevastu Piquet' ja Grosjeani vormelikarjäär sai läbi. Alonso alustas võiduga kohe avaetapil (Massa tagas kaksikvõidu) ja kokku võitis ta 5 etappi. Veel enne viimast etappi Abu Dhabis oli ta liider, aga jäi sel sõidul 7. kohale ja maailmameistriks tuli 256 punktiga Sebastian Vettel (Alonso 252), kes võitis viimase etapi ja tõusis kõigi aegade noorimaks maailmameistriks. Massa oli 144 punktiga 6., aga Ferrari jäi meeskonnaga alles kolmandaks Red Bulli ja McLareni järel.

 2015-2020: McLaren 
Ta liitus McLareniga kolmeaastase lepinguga aastatel 2015–2017. Tal oli raske hooaeg: tema auto Honda mootor oli alajõuline ja üldine kiirus jättis ta möödasõidule haavatavaks. Ta ei olnud rahul aeglase tempoga, mis ilmnes pärast mitmekordset raadiokaebust.

Pärast lepinguläbirääkimisi McLareni tegevjuhi Zak Browniga sõlmis Alonso 2017. aastal McLareniga mitmeaastase pikenduse. Teda muutsid teatud sõitjad üha enam häirivaks ja tema pühendumus vormel 1-le vähenes pärast seda, kui McLaren lõpetas oma auto arendamise, et keskenduda 2019. aastaks.

Ta jäi McLareni brändisaadikuks autojuhte abistama ja nõustama ning sõitis valitud testiseanssidel oma autode arendamiseks. Alonso saadikuleping McLareniga lõppes 2019. aasta lõpus ja seda ei pikendatud aastaks 2020.

 2021- : Alpine 
Alonso peaks sõitma 2021 ja 2022 hooaegadel Alpine F1 meeskonnaga pärast seda, kui Renault muutis meeskonna nime 2021. aastast Alpine'iks.

Tulemused
 Aasta  Meeskond  Šassii  Mootor  1  2  3  4  5  6  7  8  9  10  11  12  13  14  15  16  17  18  19  20  21  Koht  Punktid 2001 European Minardi Minardi PS01 European (Cosworth) 3.0 V10 AUS12 MAL13 BRAkatk SMRkatkt ESP13 AUTkatk MONkatk CANkatk EUR14 FRA17 GBR16 GER10 HUNkatk BELkatk ITA13 USAkatk JPN11 23. 0 2003 Mild Seven Renault F1 Renault R23 Renault RS23 3.0 V10 AUS7 MAL3 BRA3 SMR6 ESP2 AUTkatk MON5 CAN4 EUR4 FRAkatk GBRkatk GER4 HUN1 ITA8 USAkatk JPNkatk 6. 55 2004 Renault F1 Renault R24 Renault RS24 3.0 V10 AUS3 MAL7 BHR6 SMR4 ESP4 MONkatk EUR5 CANkatk USAkatk FRA2 GBR10 GER3 HUN3 BELkatk ITAkatk CHN4 JPN5 BRA4 4. 59 2005 Mild Seven Renault F1 Renault R25 Renault RS25 3.0 V10 AUS3 MAL1 BHR1 SMR1 ESP2 MON4 EUR1 CANkatk USADNS FRA1 GBR2 GER1 HUN11 TUR2 ITA2 BEL2 BRA3 JPN3 CHN1 1. 133 2006 Mild Seven Renault F1 Renault R26 Renault RS26 2.4 V8 BHR1 MAL2 AUS1 SMR2 EUR2 ESP1 MON1 GBR1 CAN1 USA5 FRA2 GER5 HUNkatk TUR2 ITAkatk CHN2 JPN1 BRA21.134 2007 Vodafone McLaren Mercedes McLaren MP4-22 Mercedes FO 108T 2.4 V8 AUS2 MAL1 BHR5 ESP3 MON1 CAN7 USA2 FRA7 GBR2 EUR1 HUN4 TUR3 ITA1 BEL3 JPNkatk CHN2 BRA3  3. 109 2008 ING Renault F1 Renault R28 Renault RS27 2.4 V8 AUS4 MAL8 BHR10 ESPkatk TUR6 MON10 CANkatk FRA8 GBR6 GER11 HUN4 EURkatk BEL4 ITA4 SIN1 JPN1 CHN4 BRA2 5. 61 2009 Renault F1Renault R29Renault RS27 2.4 V8 AUS5 MAL11 CHN9 BHR8 ESP5 MON7 TUR10 GBR14 GER7 HUNkatk EUR6 BELkatk ITA5 SIN3 JPN10 BRAkatk ABU14 9. 26 2010 FerrariFerrari F10Ferrari 056 2.4 V8 BHR1 AUS4 MAL13 CHN4 ESP2 MON6 TUR8  CAN3 EUR8 GBR14 GER1 HUN2 BELkatk ITA1 SIN1 JPN3 KOR1 BRA3 ABU7 2. 252 2011 FerrariFerrari F150º ItaliaFerrari 056 2.4 V8 AUS4 MAL6 CHN7 TUR3  ESP5 MON2 CANkatk EUR2 GBR1 GER2 HUN3 BEL4 ITA3 SIN4 JPN2 KOR5 IND3 ABU2 BRA4 4. 257 2012 FerrariFerrari F2012Ferrari 056 2.4 V8 AUS5 MAL1 CHN9 BHR7 ESP2 MON3 CAN5 EUR1 GBR2 GER1 HUN5 BELkatk ITA3 SIN3 JPNkatk KOR3 IND2 ABU2 USA3 BRA2 2. 278 2013 FerrariFerrari F138Ferrari 056 2.4 V8 AUS2 MALkatk CHN1 BAH8 ESP1 MON7 CAN2 GBR3 GER4 HUN5 BEL2 ITA2 SIN2 KOR6 JPN4 IND11 ABU5 USA5 BRA3 2. 242 2014 FerrariFerrari F14 TFerrari 059/3 1.6 V6 t AUS4 MAL4 BAH9 CHN3 ESP6 MON4 CAN6 AUT5 GBR6 GER5 HUN2 BEL7 ITAkatk SIN4 JPNkatk RUS6 USA6 BRA6 ABU9 6. 161 2015 McLarenMcLaren MP4-30Honda RA615H 1.6 V6 t AUS– MALkatk CHN12 BAH11 ESPkatk MONkatk CANkatk AUTkatk GBR10 HUN5 BEL13 ITA18 SINkatk JPN11 RUS11 USA11 MEXkatk BRA15 ABU17 17. 11 2016 McLarenMcLaren MP4-31Honda RA615H 1.6 V6 t AUSkatk BAHDNS CHN12 RUS6 ESPkatk MON5 CAN11 EUR AUT GBR HUN GER BEL ITA SIN MAL JPN USA MEX BRA ABU 10. 542017McLarenMcLaren MCL32Honda RA615H 1.6 V6 t15.172018McLarenMcLaren MCL33Renault R.E.18 1.6 V6 tAUS

5BHR

7CHN

7AZE

7ESP

8MON

KatkCAN

KatkFRA

16AUT

8GBR

8GER

16HUN

8BEL

KatkITA

KatkSIN

7RUS

14JPN

14USA

KatkMEX

KatkBRA

18ABU

1111.50

 Välislingid 

Fernando Alonso koduleht (hispaania ja inglise keeles)
Fernando Alonso Fan Site
News Fernando Alonso
 Complete web page about the best pilot of F1
Britid valisid parimaks vormelipiloodiks Fernando Alonso, Postimees, 17. november 2008
 Oliver Lomp. Alonso salaleping paneb Räikköneni pingutama Postimees, 29. detsember 2008

Kategooria:Hispaania Vormel 1 piloodid
Kategooria:Sündinud 1981